**Armadale** (skotsk: *Airmadale*; skotsk-gælisk: *Armadal*) er en by (*town*) i regionen West Lothian i Skottland. Armadale, tidligere kjent som Barbauchlaw, er en tidligere gruveby som også framstilte murstein. Dens moderne navn kommer fra landsbyen Armadale i Sutherland, en eiendom som var eid av landeieren William Honeyman (1756–1835) og som senere kjøpte landområder i Barbauchlaw. Den ligger i Central Belt, midt mellom Motherwell og Edinburgh. Nærmeste by er Bathgate noen få kilometer øst for Armadale.

Ved folketellingen i 2001 hadde Armadale 9 063 innbyggere. I 2006 ble folketallet estimert til 10 830 innbyggere, og til 11 960 for 2014.

Historie
--------

Armadale fra nordvest før den siste skorstein ble revet.
Før byggingen av en ny tollbelagt hovedvei mellom Edinburgh og Glasgow i 1786 var landsbyen Barbauchlaw ikke mer enn et lite jordbrukssamfunn, men dens lokalisering ved krysset til hovedveien førte til økt trafikk og at det ble bygget en tollstasjon. Eiendommen ble kjøpt opp av William Honeyman i 1790. På sine eiendommer i Sutherland var han en av de første landeieren som forviste leietakere for å rydde land for sauer, en prosess som førte til utrenskningen av Høylandet (*Highland Clearance*) og tvang tusenvis av skotter til å forlate landet. Ved adlingen av Honeyman i 1797 tok han tittelen *Lord Armadale* (fra sin mors eiendom i Sutherland) og dette navnet ble deretter benyttet på hans eiendommer og landsby i West Lothian.

Oppdagelsen av store kullforråd og jernmalm i området førte til industriell utnyttelse fra flere selskaper under den industrielle revolusjon. Et kullselskap ble opprettet i 1819 og begynte å drifte «Woodend Pit» som lå nordvest for tollhuset.

Dagens Armadale
---------------

Byen har et stort antall offentlige steder. Det er åtte offentlige pub i byen: Coppies Bar, The Corrie, The Crack Den , The Cavalier, The Bucks Head Tavern, The Highlander, The Regal, og The Goth. Sistnevnte har byens klokken ved bygningens fasade. Det er flere lokale butikker, og et lite supermarked i West Main Street.

Referanser
----------

1. ↑  «Employment and Industries» Arkivert 6. juni 2016 hos Wayback Machine. *Armadale.org.uk*.
2. ↑  «Sir William Honeyman, Lord Armadale» Arkivert 3. mars 2016 hos Wayback Machine. *Armadale.org.uk*.
3. ↑  «Comparative Population Profile: Armadale Locality» Arkivert 20. juni 2008 hos Wayback Machine. Scotland's Census Result OnLine
4. ↑  «Mid-2006 Population Estimates for Settlements in Scotland» Arkivert 6. desember 2008 hos Wayback Machine. (Excel), General Register Office for Scotland. 10. juli 2008.
5. ↑  «Armadale (West Lothian)», City Population
6. 1 2 3  «The History of Armadale»
7. ↑  Hood, John (2008): *Old Armadale and Blackridge* Arkivert 4. mars 2016 hos Wayback Machine.. Catrine, Ayrshire: Stenlake Publishing. ISBN 9781840334166
8. ↑  Hood, John (2007): Old Armadale Arkivert 4. mars 2016 hos Wayback Machine.. Catrine, Ayrshire: Stenlake Publishing. ISBN 9781840334166.

Eksterne lenker
---------------

(en) Armadale, West Lothian – kategori av bilder, video eller lyd på Commons


* Armadales samfunnsnettsted

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |